Dæmi er um að þau ungmenni sem starfa hjá Fjölsmiðjunni hafi ekki átt rétt á fæðingarorlofi þar sem greiðslur til þeirra teljist til styrks en ekki launagreiðslna . Ekki hefur verið greitt tryggingargjald fyrir vinnu í öllum Fjölsmiðjunum , þar sem ungt fólk er þjálfað undir vinnumarkaðinn eða frekara nám . Stundin hefur undanfarið rætt við fólk sem lenti á milli skips og bryggju hjá Fæðingarorlofssjóði vegna óhefðbundinna aðstæðna þeirra . Þær geta valdið því að foreldri fái mun lægri greiðslur úr Fæðingarorlofssjóði en búist var við eða missi jafnvel réttindi sín alfarið . Verktakar , starfsmenn nýsköpunarfyrirtækja og fólk í eigin rekstri eru meðal þeirra sem geta lent í þeirri stöðu . Foreldrarnir lýstu því hvernig reglur sjóðsins hefðu valdið þeim áhyggjum ofan á allt annað sem fylgir barneignum . Fjölsmiðjan er vinnusetur fyrir ungt fólk á aldrinum 16 til 24 ára , þar sem þeim gefst tækifæri til ...